Struga

Struga je rěčka w sewjernej Hornjej Łužicy w Sakskej. Wona je prawy přitok Sprjewje a ćeče přez Slepjansku kónčinu. Po Kiće Lorencu je wona symbol za přeměnjenje Slepjanskeho regiona.

Rěčka so na zapadźe Běłeje Wody wužórli a běži najprjedy sewjernje Wochožanskeje jamy přez Trjebin a Slepo do zapadneho směra. W Slepom so na juh wobroći a přeběži wjesce Rowno a Mułkecy, hdźež so jej wotlěwa z Miłoraza pochadźaca Šěroka hrjebja přidruži. Blisko Noweho Města so wotprawa do Sprjewje wuliwa. Struga je dźensniši dźeń nimale na cyłym rěčnym běhu kanalizowana.

Dla swojeho połoženja w bliskosći brunicowych jamow je Struga jara kisała a železnata. Za čas NDR bě nimo toho přez industrijne wotwody z Běłeje Wody ćežko wobćežena.

We wobłuku germanizacije serbskich geografiskich mjenow pod nacionalsocialistiskim knjejstwom přemjenowachu Strugu w lěće 1937 oficielnje na „Wellenbach“, štož něhdźe wotpowěduje přełožkej prasłowjanskeho słowa struga. 1949 dósta rěčka swoje stare mjeno po wobzamknjenju Nišćanskeho wokrjesneho sejmika wróćo.Gero Lietz: Zum Umgang mit dem nationalsozialistischen Ortsnamen-Erbe in der SBZ/DDR. Leipzig 2005, ISBN 3-937209-63-8, str. 102.

 Literatura 


 Nóžki 

 Wotkaz 

Kategorija:Rěka w Sakskej
Kategorija:Rěka w Hornjej Łužicy
Kategorija:Slepo
Kategorija:Trjebin
3
Kategorija:Rěka w Europje
1